Rozhodnutie Komisie
z 28. novembra 1994,
ktorým sa menia a dopĺňajú rozhodnutia 94/143/ES, 94/187/ES, 94/309/ES, 94/344/ES, 94/446/ES a 94/435/ES ustanovujúce požiadavky na veterinárne podmienky a osvedčenia pre dovoz niektorých výrobkov, na ktoré sa vzťahuje smernica Rady 92/118/EHS
(Text s významom pre EHP)
(94/775/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 92/118/EHS zo 17. decembra 1992, ktorá ustanovuje požiadavky na veterinárne podmienky a zdravie verejnosti, ktorými sa riadi obchod a dovoz do spoločenstva výrobkov nepodliehajúcich osobitným pravidlám spoločenstva uvedeným v prílohe A (I) k smernici 89/662/EHS, a pokiaľ ide o patogény, na smernicu 90/425/EHS [1], a najmä na jej článok 10 ods. 2 c),
keďže rozhodnutia Komisie 94/143/ES [2], 94/187/ES [3], 94/309/ES [4], 94/344/ES [5], 94/446/ES [6] a 94/435/ES [7] ustanovujú požiadavky na veterinárne podmienky a veterinárne osvedčenia pre dovoz konského séra, prírodných čriev, niektorých krmív pre domáce zvieratá s obsahom nízko rizikových materiálov, spracovaných živočíšnych bielkovín obsahujúcich tieto bielkoviny určené na živočíšnu spotrebu, kosti a výrobky z kostí, rohy a výrobky z rohov a kopytá a výrobky z kopýt na ďalšie spracovanie neurčené na ľudskú spotrebu ani spotrebu zvierat, a štetín z ošípaných z tretích krajín;
keďže rozhodnutie Komisie 94/461/ES [8] mení a dopĺňa uvedené rozhodnutia, umožňujúc ich uplatňovanie od 1. decembra 1994; keďže sa javí, že tretie krajiny nebudú do toho dňa schopné plniť nové dovozné požiadavky; keďže s cieľom vyhnúť sa rozvratu v obchodovaní je potrebné odložiť dátum uplatňovania týchto rozhodnutí na 28. február 1995;
keďže rozhodnutia 94/143/ES, 94/187/ES, 94/309/ES, 94/344/ES, 94/446/ES a 94/435/ES musia byť príslušne zmenené a doplnené,
keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
V článku 2 rozhodnutia 94/143/ES sa dátum "1. december 1994" nahrádza dátumom "28. február 1995".
Článok 2
V článku 2 rozhodnutia 94/187/ES sa dátum "1. december 1994" nahrádza dátumom "28. február 1995".
Článok 3
V článku 2 rozhodnutia 94/309/ES sa dátum "1. december 1994" nahrádza dátumom "28. február 1995".
Článok 4
V článku 2 rozhodnutia 94/344/ES sa dátum "1. december 1994" nahrádza dátumom "28. február 1995".
Článok 5
V článku 4 rozhodnutia 94/446/ES sa dátum "1. december 1994" nahrádza dátumom "28. február 1995".
Článok 6
V článku 5 rozhodnutia 94/435/ES sa dátum "1. december 1994" nahrádza dátumom "28. február 1995".
Článok 7
Toto rozhodnutie je adresované členským štátom.
V Bruseli 28. novembra 1994